# Marco (filma)

Marco (gaztelaniaz: Marco, la verdad inventada) Aitor Arregi eta Jon Garaño zinemagileek zuzendutako Moriarti ekoiztetxearen filma da. Enric Marco-ren bizitza biografikoan oinarritzen da eta Eduard Fernández du protagonista. Javier Cercas idazlearen El impostor liburuaren egokitzapena da.

## Gaia

Gehienbat Bartzelonan girotuta, CNTko idazkari nagusiaren eta Enric Marco Batle iruzurtiaren bizitzan oinarritzen da trama: iragan faltsu bat eraiki zuen kontzentrazio-esparru nazietatik bizirik atera zen pertsona gisa, eta aitortza eta sinpatia publikoa irabazi zituen horregatik. Mauthausengo Amical Holokaustoaren Biktimen Espainiako Elkarteko lehendakari ohiaren historia da. Arian eman zituen urte luzeetan, gainera, hitzaldi ugari eman zituen ikastetxe eta oroitzapen ekitaldietan. Gizon karismatikoa eta sinesgarria zen, eta mirespena piztu zuen bere ustezko ausardia eta sufrimenduagatik. Harik eta egun batean historialari batek bere kontakizuna erabat asmatua zela jakin zuen arte. Hala, Enric Marco inoiz existitu gabeko deportatua bilakatu zen, iritzi publikoaren eta bere familiaren aurrean imajinatzen zaila zen gezur bati eusteko gai izan zen gizasemea: nazien kontzentrazio esparru batean preso hartu zutela.

## Aktoreak

* Eduard Fernández: Enric Marco.
* Nathalie Poza: Laura.
* Chani Martín: Benito Bermejo.
* Sonia Almarcha.
* Fermí Reixach.
* Júlia Molins.
* Vicente Vergara.
* Jordi Rico.

## Ekoizpena

Gidoia Aitor Arregik, Jon Garañok, Jorge Gilek eta Jose Mari Goenagak idatzi zuten. Irusoin, Moriarti, La verdad inventada AIE, Atresmedia Cine eta Bteam Prodsen ekoizpena da, eta ICAA, Eusko Jaurlaritza, Atresmedia, Movistar Plus+ eta EiTBren parte-hartzea eta babesa du. Javier Agirrek lokalizatu zuen. Euskal Herria (Zarautz), Katalunia, Madril eta Alemania izan ziren grabazio lekuak.

## Aurkezpena

Veneziako Mostrako Orizzonti sailean aurkeztu zuten filma. BTeam Pictures-ek egingo du Hego Euskal Herriko distribuzioa 2024ko azaroaren 8an. Film Factoryk nazioarteko salmenta eskubideak erosi zituen.

## Erreferentziak

* ↑ «Veneziako sutetik salbu atera da Marco» Berria 2024-08-31 (Noiz kontsultatua: 2024-09-02).
* ↑ «Berlin 2024: The buzz titles from Spain» ScreenDaily 16 February 2024.
* ↑ «Marco, the Invented Truth» Film Factory.
* ↑ Marco « Moriarti. (Noiz kontsultatua: 2024-08-29).
* ↑ Zubiria, Alex. (1 January 2024). «Las películas con ADN vasco para 2024» Noticias de Gipuzkoa.
* ↑ "Marco. Asmatutako egiarena". (Noiz kontsultatua: 2024-11-15).
* ↑ «Eduard Fernández es posa en la pell d'Enric Marco, fals supervivent d'un camp de concentració nazi» La Vanguardia 23 October 2023.
* ↑ Rivera, Alfonso. (26 December 2023). «Eduard Fernández es el Marco de Aitor Arregi y Jon Garaño» Cineuropa.
* ↑ «Aitor Arregi y Jon Garaño ruedan 'Marco' en distintas localizaciones de País Vasco, Cataluña, Madrid y Alemania» Camera and Light Mag 23 October 2023.
* ↑ Altuna, Itziar. (28 November 2023). «En el plató con un farsante de película» Diario Vasco (Grupo Vocento).
* ↑ «La historia de Enric Marco llegará al Festival de Venecia con la interpretación de Eduard Fernández» Ara 23 July 2024.
* ↑ Bteam Pictures. .
* ↑ McLennan, Callum. (25 September 2023). «'The Endless Trench' Directors Aitor Arregi and Jon Garaño's New Film 'Marco' Joins Film Factory Slate (Exclusive)» Variety.
* Datuak: Q124093308
* Multimedia: Marco (2024 film) / Q124093308